Krista Pärmäkoski
Krista Pärmäkoski (neiupõlvenimega Lähteenmäki; sündinud 12. detsembril 1990 Ikaalinenis) on soome murdmaasuusataja. Ta kuulub spordiklubisse Ikaalisten Urheilijat ja tema treener on Matti Haavisto. Maailmameistrivõistlustel on Pärmäkoski võitnud suusavahetusega sõidus hõbemedali, sprinditeates hõbe- ja pronks- ning teatesõidus kolm pronksmedalit. Olümpiamängudel on ta võitnud hõbemedali teatesõidus ja 30 km klassikas ning pronksmedali suusavahetusega sõidus ja 10 km vabatehnikas.